Държавен вестник, бр. 14, 2025 г., стр. 19

БРОЙ  14	
Д Ъ Р Ж А В Е Н  В Е С Т Н И К 	
СТР.  19   
се прилага и проект на решение за избор на 
всеки кандидат за омбудсман.
8. Отказът на кандидат от участие в изслуш­
ването или неговото оттегляне от вносителя не 
спира процедурата по отношение на другите 
кандидати.
V. Избор на омбудсман от Народното съб­
рание
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.
2. Народното събрание изслушва в резюме 
доклада на Комисията за прякото участие на 
гражданите, жалбите и взаимодействието с 
гражданското общество.
3. Всеки кандидат се представя от вносите­
ля – до 2 минути.
4. Провеждат се разисквания по реда на 
Правилника за организацията и дейността на 
Народното събрание.
5. Гласуването е явно чрез компютризира­
ната система за гласуване. Ако има няколко 
кандидати за омбудсман, гласуването се из­
вършва по азбучен ред на собствените имена 
на кандидатите, освен ако Народното събрание 
реши друго.
6. За избран се смята кандидатът, получил 
повече от половината от гласовете на присъст­
ващите народни представители. Ако няколко 
кандидати са получили повече от половината от 
гласовете на присъстващите народни представи­
тели, избран е кандидатът, получил най-много 
гласове „за“. В случай че двама или повече 
кандидати са получили равен брой гласове, 
се провежда повторно гласуване между тях.
7. Когато никой от кандидатите не получи 
необходимите гласове, се провежда повторно 
гласуване, в което участват двамата кандидати, 
получили най-много гласове „за“.
8. Ако и при повторното гласуване никой 
от кандидатите не получи необходимите гла­
сове, Народното събрание приема решение за 
откриване на нова процедура за избор.
9. Когато кандидат се откаже от участие 
в избора преди гласуване на кандидатурата 
му от Народното събрание и той е единствен 
кандидат за длъжността, Народното събрание 
приема решение за откриване на нова проце­
дура за избор.
VI. Задължение за деклариране на несъв­
местимост по чл. 49, ал. 1, т. 1 и на промяна 
на декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за 
избор по реда на раздел V избраният омбуд­
сман подава декларация за несъвместимост по 
чл. 49, ал. 1, т. 1 от Закона за противодействие 
на корупцията във връзка с чл. 14 от Закона за 
омбудсмана по образец съгласно приложение 
№ 4 към решението.
2. При промяна в декларираните обстоятел­
ства в декларацията по т. 1 омбудсманът подава 
декларация по чл. 49, ал. 1, т. 3 от Закона за 
противодействие на корупцията по образец 
съгласно приложение № 5 към решението.
Решението е прието от 51-вото Народно съ­
брание на 13 февруари 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
Приложение № 1
към решението
Д Е К Л А Р А Ц И Я
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
съм съгласен/на да бъда предложен/а за омбуд­
сман и личните ми данни да бъдат обработвани 
във връзка с произвеждане на избора.
Дата …………………. г.
Декларатор: ………………
Приложение № 2
към решението
Д Е К Л А Р А Ц И Я
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
отговарям на условията по чл. 65, ал. 1 от 
Конституцията на Република България:
1. навършил/а съм 21 години;
2. нямам друго гражданство освен българско;
3. имам друго гражданство, но съм живял 
последните осемнадесет месеца в страната;
4. не съм поставен/а под запрещение;
5. не изтърпявам наказание лишаване от сво­
бода.
Известно ми е, че за невярно деклариране 
нося наказателна отговорност по чл. 313 от 
Наказателния кодекс.
Дата …………………. г.
Декларатор: ………………
Приложение № 3 
към решението
Д Е К Л А Р А Ц И Я
по чл. 27, ал. 1, т. 2 от Закона за достъп и 
разкриване на документите и за обявяване на 
принадлежност на български граждани към 
Държавна сигурност и разузнавателните служби 
на Българската народна армия
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
съм съгласен/на да ми бъде извършена 
предварителна проверка за установяване на 
принадлежност към органите по чл. 1 от За­
кона за достъп и разкриване на документите и